Luengas romances italo-occidentals

As luengas romances italo-occidentals constituyen, seguntes bellas clasificacions, a branca mas gran d'as luengas romances. Se subdivide a la vegada en dos brancas prencipals: as luengas italo-dalmatas y as luengas romances occidentals. No s'incluyen en iste grupo l'idioma sardo ni as luengas romances orientals.

Luengas italo-dalmatas
Basando-se en o criterio d'intelichibilidat mutua, Dalby lista cuatre luengas: o corso, italiano (toscán–central), napolitán–siciliano y dalmata.David Dalby, 1999/2000, The Linguasphere register of the world's languages and speech communities. Observatoire Linguistique, Linguasphere Press. Volume 2. Oxford.

Romance dalmata
L'idioma dalmata charrau en a rechión de Dalmacia en Croacia. S'extinguió en o sieglo XIX.
L'idioma istriot charrau en a peninsula de Croacia, Eslovenia y Italia.

Toscán
O dialecto toscán que incluye l'italiano estándard y cuantos d'os dialectos d'Italia.
L'idioma corso ye relacionau con o toscán y incluye os dialectos gallurés y o mas discutiu sasarés.

Italiano central-meridional
As luengas italianas centrals, u dialectos latino-umbrio-marquián, incluyen variedaz como o romanesco y o marquián.
L'italiano meridional charrau en o centro-sud d'Italia.
L'idioma napolitán charrau en Nápols, a suya redolada y a rechión de Campania.
O dialecto abruzés.
O dialecto pullán.
O dialecto basilicatino u lucanián.
O italiano extremo-meridional:
L'idioma siciliano charrau en Sicilia, una chicota parti de Campania, o centro y sud de Calabria y en a peninsula de Salento a sud d'a rechión de Pulla.

Veneciano
L'idioma veneciano a vegadas se clasifica aintro d'as luengas italo-dalmatian cuan ye excluyiu d'as galoitalicas, y ye alavez agrupau con o istriot.

Chudeoitaliano
As luengas chudeoitalianas son as variedaz d'o italiano charradas por as comunidaz chudievas, entre os sieglos X y XX, en Italia, Corfu y Zante.

Luengas romances occidentals
Basando-se en o criterio d'intelichibilidat mutua, Dalby lista dica una docena de luengas: o portugués, o castellano, l'astur-leyonés, l'aragonés, o catalán, o gascón, o provenzal, o galo-valón, o francés, o francoprovenzal, o rumanche y o ladino.

Galorromanica
As luengas galorromanicas incluyen:
As luengas d'oïl, que incluyen o francés estándard, o picardo, o valón, o lorenés y o normando.
L'arpitán, tamién conoixiu como francoprovenzal. Tien caracteristicas comuns son o francés y o dialecto provenzal de l'occitán. A vegadas s'incluye en as luengas d'oïl.
As luengas gallo-romance pueden incluyir en bellas clasificacions:
As luengas retorromanicas. Entre as que se troban o rumanche charrau en Suiza, o ladino de l'aria d'os Dolomitas y o friulán charrau en Friuli. As luengas retorromanicas pueden clasificar-se como galorromanicas u formar una branca independient aintro d'as luengas romances occidentals.
As luengas occitanorromanicas d'o Sud de Francia y l'Este d'Iberia, incluyen l'occitán y o catalán. As luengas occitanorromanicas se clasificar unas vegadas como galorromanicas y atras vegadas como iberorromanicas u mesmo formando una branca independient d'as luengas romances occidentals.
L'idioma occitán u luenga d'oc, que tien dialectos como l'occitán provenzal y o gascón-aranés. 
L'idioma catalán que tien dos formas estándard diferents ta o catalán y o valenciano. Tamién se gosa clasificar como iberorromanica oriental.
As luengas galoitalicas. Incluyen o piemontés, o ligur, o lombardo, l'emilián-romanyol, o galoitalico de Sicilia y o galoitalico de Basilicata. As luengas galoitalicas se clasifican a vegadas como galorromanicas u entre os dialectos italianos septentrionals. L'idioma veneciano s'incluye tamién a vegadas entre as luengas galoitalica, encara que bi ha cuantas caracteristica que lo fan diferent d'istas.Lorenzo Renzi, Nuova introduzione alla filologia romanza, Bologna, Il Mulino, 1994, p. 176 «I dialetti settentrionali formano un blocco abbastanza compatto con molti tratti comuni che li accostano, oltre che tra loro, qualche volta anche alla parlate cosiddette ladine e alle lingue galloromanze [...] Alcuni fenomeni morfologici innovativi sono pure abbastanza largamente comuni, come la doppia serie pronominale soggetto (non sempre in tutte le persone)[...] Ma più spesso il veneto si distacca dal gruppo, lasciando così da una parte tutti gli altri dialetti, detti gallo-italici.»
As luengas d'oïl, l'arpitán y as luengas retorromanicas se denominan a vegadas galo-reticas.

Iberorromanica
As luengas ibero-occidentals:
As luengas castellanas: que incluyen o espanyol y o chudeocastellano.
As luengas galaicoportuguesas: que incluyen o portugués, o gallego, a fala y o portunyol riverense. 
As luengas astur-leyonesas: que son, d'este a ueste, o cantabro, l'asturiano y o leyonés. De norte a sud son o leyonés, mirandés, extremenyo y o barranquenho.
As luengas pirenenco-mozarabes: que incluyen l'aragonés y o extinto mozarabe. A vegadas se clasifican tamién como ibero-occidentals.
As luengas ibero-orientals u idioma catalán: a sobén clasificau como parti d'as luengas occitanorromances, se veiga o galorromance.

Referencias

*